**POROČILO Z ZADNJEGA ŠOLSKEGA PARLAMENTA OŠ VODICE in POROČILO Z OBMOČNEGA OTROŠKEGA PARLAMENTA**

Dne 2. 2. 2024, je na šoli potekal Šolski parlament. Delovno predsedstvo so bili Ožbej Stanonik, predsednik šolske skupnosti, Zoja Vidić in Jerca Stanonik sta bili zapisničarki. Prisotna sta bila tudi ravnatelj, g. Jure Grilc in pomočnica ravnatelja ga. Klavdija Cof Mlinšek.

Tema Otroškega parlamenta je že drugo leto »Duševno zdravje mladih«. V prvem letu smo se o tej temi pogovarjali in ob koncu leta sklenili, da bomo na šoli naredili nekaj sprememb za boljše počutje učencev, ki pripomore tudi k boljšemu duševnemu zdravju učencev.

Na razrednih urah ste se pogovarjali, kako bi opremili določene šolske kotičke, predloge so predstavniki oddelkov povedali na Šolskem parlamentu. Vodstvo šole in mentorica šolske skupnosti so vaše predloge preučili in izbrali tiste, ki jih je mogoče uresničiti.

Tako bomo skupaj preuredili atrij (zunanji prostor pri avli 0), v katerem bo oblazinjeno pohištvo, na okenskih policah nasadi cvetlic. Govorilnico bo uredila šolska svetovalna služba v prostor za umiritev in pogovore. Kotiček za čakajoče učence 4. in 5. razredov bomo dopolnili z mizicami in tabureji, v katerih bodo družabne igre. Na oknih (pogled v telovadnico) bodo zavese, bela stena bo poslikana. Stol dežurnega učenca bo poslej oblazinjen. Zamenjali bomo melodijo šolskega zvonca, dodali tretji signal, ki oznanja konec malice. Za le to se že zbirajo predlogi melodij. Na stopnice bomo dali lepe in spodbudne misli. Vzpostavili bomo oglasno desko učencev, ki bo imela tudi skrbnike. Na njej bodo »vaše vsebine« in prostor za vaša mnenja. Šolska svetovalna služba se bo predstavila na naslednji šolski skupnosti, obudili bomo nabiralnik za učence, v katerega boste lahko dali pisma, s katerimi boste sporočili večje težave na šoli ali osebne stiske.

Hvala vsem, ki ste kakorkoli sodelovali pri urejanju šole z namenom boljšega počutja in ste bili tehtni sogovorniki. Hkrati pa računamo, da boste na nove stvari pazili, vodstvo šole vam je omogočilo novosti, seveda pričakujemo da boste z njimi dobro delali, jih upravljali in za njih skrbeli. Sodelovanje med nami je mogoče le, če je spoštovanje v vseh smereh in vas učence le na tak način lahko jemljemo kot resne sogovornike.

V sredo, 28. 2., pa je potekal območni Otroški parlamentu v Šentvidu na katerem smo vas zastopali Zoja Vidić, Luka Baliž in Jerca Stanonik. V parlamentu so bile predstavljene in izbrane tri najboljše akcije na temo duševnega zdravja mladih, ki so jih naredili na osnovnih šolah regije Ljubljana-Šiška. To so:

-Poseben dan, pri tem dnevu se izvede akcija z določenimi pravili, npr. dan, ko šolske potrebščine prineseš v šolo na različne načine, šolska torba pa je prepovedana, ali dan oblačenja v rdeče, ko se bliža božič, dan s klobuki, ko je Prešernov dan, pižama dan in podobni. Udeležba v tej akciji je seveda prostovoljna.

-Druga akcija se imenuje ,,skupaj za boljšo šolo,, pri tem so si učenci ogledali film Za vogalom, na podlagi katerega so izvedli razne intervjuje z učenci na njihovi šoli in intervjuje z učenci na pobrateni šoli v Podčetrtku. Tako so dobili vpogled, kakšno je duševno zdravje mladih na njihovih šolah.

-Zadnja izglasovana akcija pa so mala šolska tekmovanja, recimo tekmovanje o sestavljanju Rubikove kocke, tekmovanje v programiranju igric in igranju le teh ter športni turnirji, kot je recimo turnir ping-ponga.

V Šentvidu smo izbrali tudi teme naslednjih dveh let. Zmagovalna tema je bila Šola v današnjem času. Druga izbrana tema pa je bila Različne oblike zasvojenosti, od drog do interneta. Vendar ni nujno, da bomo ti dve temi obravnavali naslednje leto, saj morajo o tem odločiti učenci na ravni države Slovenije.

Zapisali:

Jerca Stanonik, Luka Baliž, Andreja Bečan